《偈颂九十三首》
宋代·释梵琮

太白禅师，全无伎俩。
一锡飞来，占断千嶂。
以中心树，建立圣像。
合水和泥，根生土长。
不用换骨脱胎，不须起模打样。
一段真实身心，脑后圆光万丈。

作者简介：释梵琮，号率庵。宁宗嘉定十二年（一二一九）住庆元府仗锡山延胜禅院。理宗绍定元年（一二二八）住南康军云居山真如禅院。为南岳下十七世，佛照德光禅师法嗣。有了见编《云居率庵和尚语录》一卷，收入《续藏经》。事见《语录》。　释梵琮诗，以辑自《语录》者及《语录》中单编的诗合编为一卷，辑自他书者附于卷末。